ઉત્તરપ્રદેશના રાયબરેલીમાં આજે સવારે મોટો રેલ અકસ્માત સર્જાયો હતો. રાયબરેલી નજીક હરચંદપુરમાં ન્યુ ફરક્કા એક્સપ્રેસની કુલ 9 બોગિઓ ટ્રેક પરથી ઉતરી ગઇ હતી. આ અકસ્માતમાં 7 લોકોના મોત થયા છે જ્યારે અન્ય ઘણા લોકો ઘાયલ થયા છે. ઘટનાસ્થળ પર સ્થાનિક ડીએમ અને અન્ય અધિકારીઓએ પહોંચ્યા છે. આ ઉપરાંત અકસ્માતની તપાસ માટે યૂપી એટીએસ (એન્ટી-ટેરરિઝમ સ્ક્વોડ)ની ટીમ પણ ઘટનાસ્થળે પહોંચી છે.